હિંમતનગર-ઈડર હાઈવે પર આવેલા પંચમુખી મહાદેવ મંદિર પાસે આવેલી જી. કે. બાયોટેક નર્સરીને પણ જીઈબીએ બબ્બે વાર ડબલ ડબલ બિલ ફટકારીને કનડગત કરવામાં આવતી હતી, જે અંગે નર્સરીના સંચાલક મહેશ મહેશ્વરીએ અનેક ફરીયાદો કરી હતી, છતાં યુજીવીએસએલના અધિકારીઓ તેમની વાત કાને ધરતાં ન હતા, અને મીટરને ચકાસણી માટે પણ મોકલતા ન હોવાની ફરીયાદ કરી છે, આવી તો અનેક ફરીયાદો સમગ્ર જિલ્લામાંથી આવે છે, તેમ છતાં ગ્રાહકો યુજીવીસીએલના પગથિયાં ઘસવાના બદલે જે બિલ આવ્યુ હોય તે ભરી દેતાં હોય છે, જે ખરેખર ખુબ જ ગંભીર બાબત છે.